
	Διάλεξη του Μιχάλη Χατζημιχαήλ

ΟΙ ΦΩΝΕΣ

ΤΗΣ ΚΥΠΡΙΑΚΗΣ ΜΟΥΣΙΚΗΣ ΠΑΡΑΔΟΣΗΣ

στο Σπίτι της Κύπρου

Με μεγάλη επιτυχία πραγματοποιήθηκε, τη Δευτέρα 11 Οκτωβρίου 2021, στο Σπίτι της Κύπρου, Ξενοφώντος 2Α στο Σύνταγμα, η διάλεξη του καταγραφέα, μελετητή και ερμηνευτή της Κυπριακής Μουσικής Παράδοσης, κ. Μιχάλη Χατζημιχαήλ, με θέμα ΟΙ ΦΩΝΕΣ ΤΗΣ ΚΥΠΡΙΑΚΗΣ ΜΟΥΣΙΚΗΣ ΠΑΡΑΔΟΣΗΣ.
Τον καταξιωμένο ερμηνευτή, καλωσόρισε στο Σπίτι της Κύπρου η λειτουργός κ. Νίκη Μιχαηλίδου.
Φωνές είναι συγκεκριμένες μελωδίες πάνω στις οποίες ταίριαζαν και τραγουδούσαν τους στίχους τους οι λαϊκοί ποιητές. Οι επιδέξιοι αυτοί πνευματικοί δημιουργοί υπέτασσαν τους στίχους τους στη μελωδία, η οποία τους ενέπνεε. Η διάλεξη ήταν  διανθισμένη με μουσικά παραδείγματα από τον κ. Μιχάλη Χατζημιχαήλ.
Στο πλαίσιο της εκδήλωσης παρουσιάστηκαν Κυπριακοί παραδοσιακοί χοροί από το χορευτικό συγκρότημα «Κίμων» Ξυλοτύμπου με χοροδιδάσκαλο τον κ. Χριστάκη Κορυζή.

